45. ΑΠΟΦΑΣΗ ΥΠΟΥΡΓΟΥ ΓΕΩΡΓΙΑΣ Αριθ. 339123 της 19 Μαΐου/10 Ιουν. 1986 (ΦΕΚ Β'  388) Άσκηση αρμοδιοτήτων σε θέματα καλλιέργειας, παραγωγής, ελέγχου καπνού, αποθηκών, καπνοπαραγωγών κ.λ.π. από τον Εθνικό Οργανισμό Καπνού. Έχοντας υπόψη: 1.Τις διατάξεις: α)Του Νόμ. 3758/1957 «περί ιδρύσεως Εθνικού Οργανισμού Καπνού» (ΦΕΚ 184 Α). β)Του Νόμ. 1558/1985 «Κυβέρνηση και κυβερνητικά όργανα (ΦΕΚ 137 Α). γ)Του Π.Δ. 437/1985 «Καθορισμός και ανακατανομή των αρμοδιοτήτων των Υπουργείων» (ΦΕΚ 157 Α). δ)Του Νόμ. 992/1979 «περί οργανώσεως των διοικητικών υπηρεσιών δια την εφαρμογή της Συνθήκης Προσχωρήσεως της Ελλάδας εις τας Ευρωπαϊκάς Κοινότητας και ρυθμίσεως θεσμικών και οργανωτικών θεμάτων» (ΦΕΚ 280 Α'). 2.Την αριθ. Κ.2704/289/9-4-86 απόφαση «Μεταφορά αρμοδιοτήτων από το Υπουργείο Οικονομικών στο Υπουργείο Γεωργίας». 3.Τη σχετική νομοθεσία, που ισχύει στις Ευρωπαϊκές Κοινότητες στον τομέα του καπνού, αποφασίζουμε: 1.Η άσκηση των αρμοδιοτήτων που αφορούν θέματα καλλιέργειας και παραγωγής καπνού, ελέγχου καλλιέργειας καπνού και καπνοπαραγωγών καθώς και έλεγχου αποθηκών καπνού και που μεταφέρθηκαν από τα Τμήματα Εφοριών Καπνού των Οικονομικών Εφοριών του Υπουργείου Οικονομικών στο Υπουργείο Γεωργίας με την αριθ. Κ.2704/289/9-4-86 απόφαση των Υπουργών Οικονομικών και Γεωργίας, εκχωρείται στον Εθνικό Οργανισμό Καπνού. (Αντί για τη σελ. 740,19(γ) Σελ. 740,19(δ) Τεύχος 1455 Σελ. 13 Καπνικοί Οργανισμοί 16.Ι.β.41-45 2.Οι αρμόδιες υπηρεσίες του Εθνικού Οργανισμού Καπνού αποστέλλουν έγκαιρα στα Τμήματα Εφοριών Καπνού των κατά τόπους Οικονομικών Εφοριών τα εξής έγγραφα, δικαιολογητικά και στοιχεία: α)Θεωρημένα αντίτυπα, από τις αρχικές και συμπληρωματικές δηλώσεις καλλιέργειας και παραγωγής καπνού, μαζί με συγκεντρωτικούς πίνακες, κατά Κοινότητα. Στις παραπάνω δηλώσεις θα περιλαμβάνονται και τα στοιχεία, που καθορίστηκαν στα σχετικά έντυπα του Εθνικού Οργανισμού Καπνού και χρησιμοποιήθηκαν κατά τα έτη 1983 έως και 1985, είναι δε απαραίτητα για το Υπουργείο Οικονομικών. β)Μεταβολές καπνοφυτειών, που θα προκύπτουν μετά από έλεγχο, όπως προβλέπεται τόσο από τις Εθνικές, όσο και τις Κοινοτικές καπνικές διατάξεις. γ)Θεωρημένα αντίτυπα, από τα πρωτόκολλα ελέγχου αποθηκών καπνού καπνοπαραγωγών, μαζί με συγκεντρωτικό πίνακα, κατά Κοινότητα για τους παραγωγούς εκείνους, που στις αποθήκες τους βρέθηκαν αδιάθετα καπνά. δ)Ποσότητες καπνών, κατά εσοδεία και ποικιλία, που βρέθηκαν στις αποθήκες των καπνοπαραγωγών, κατά τον έλεγχο και που καταστράφηκαν ή αναχρεώθηκαν,  ανάλογα με  την  ποιοτικής τους κατάσταση, με βάση, αντίστοιχα πρωτόκολλα καταστροφής ή νέες, μετά από έλεγχο, άδειες κατοχής, μαζί με αντίγραφα από τα πρωτόκολλα καταστροφής ή τις σχετικές άδειες κατοχής. 3.Με αποφάσεις των προϊσταμένων των περιφερειακών υπηρεσιών του Εθνικού Οργανισμού Καπνού, μπορεί να συγκροτούνται επιτροπές, έργο των οποίων είναι η καταστροφή ενώπιόν τους των άχρηστων καπνών, που βρέθηκαν κατά τον ετήσιο/έλεγχο στις αποθήκες των παραγωγών. Οι επιτροπές αυτές συνέρχονται ύστερα από σχετική αίτηση του κατόχου άχρηστου καπνού, προς το αρμόδιο περιφερειακό όργανο του Εθνικού Οργανισμού Καπνού. Οι παραπάνω επιτροπές αποτελούνται από: α)Δύο (2) υπαλλήλους του Εθνικού Οργανισμού Καπνού και β)Τον Πρόεδρο της οικείας Ένωσης Γεωργικών Συνεταιρισμών. Σελ. 740,20(δ) Τεύχος 1455 Σελ. 14 4.Με αποφάσεις του Προέδρου του Εθνικού Οργανισμού Καπνού, καθορίζονται οι ημερομηνίες υποβολής των αρχικών και συμπληρωματικών δηλώσεων καλλιέργειας και παραγωγής καπνού ή των συμβολαίων καλλιέργειας, τα στοιχεία που περιλαμβάνονται σ' αυτά, ο αριθμός των αντιτύπων, οι παραλήπτες τους, η παράταση των ημερομηνιών του ετήσιου ελέγχου των αποθηκών καπνού, οι προθεσμίες και διαδικασίες υποβολής των στοιχείων της παραγράφου 2 καθώς και κάθε άλλο θέμα, διαδικασία και λεπτομέρεια για την εφαρμογή της απόφασης αυτής. 5.Οι αρμοδιότητες των παρ. 3 και 4 της αριθ. Κ.2704/289/9-4-1986 απόφασης, που παρέμειναν στο Υπουργείο Οικονομικών, δε θίγονται από την απόφαση αυτή.